पाएं अपने शहर की ताज़ा ख़बरें और फ्री ई-पेपरडाउनलोड करें
रांची में ऑक्सीजन की किल्लत को दूर करने के लिए जिला प्रशासन की तरफ से एक विशेष पहल की गई है। संजीवनी वाहन को तैयार किया गया है। संजीवनी वाहन 24X7 ऑपरेशन मोड में रहेंगे। इन वाहनों मे हमेशा ऑक्सीजन सिलेंडर मौजूद रहेगा। इसके माध्यम से रांची के जिस अस्पताल में ऑक्सीजन की जरूरत होगी, उसे तत्काल मुहैया कराया जाएगा। CM हेमंत सोरेन ने मंगलवार को CM हाउस में हरी झंडी दिखाकर इसकी पहली गाड़ी को रवाना किया। इसकी बेहतर तरीके से मॉनिटरिंग के लिए इसमें जीपीएस भी लगाया गया है।
रांची के बाद धनबाद और जमशेदपुर में भी की जाएगी शुरुआत
इस दौरान CM हेमंत सोरेन ने कहा कि सरकार ने पहले चरण में रांची जिले के अस्पतालों को ऑक्सीजन की उपलब्धता सुनिश्चित करने के लिए संजीवनी वाहन की शुरुआत की है। इसके बाद धनबाद और जमशेदपुर में इसे शुरू किया जाएगा। इससे उपचार करा रहे मरीजों को ऑक्सीजन के लिए चिंता नहीं करनी होगी। CM ने कहा कि संक्रमितों के बेहतर इलाज को लेकर ऑक्सीजन व अन्य चिकित्सीय संसाधनों की उपलब्धता सुनिश्चित करने की दिशा में सरकार लगातार काम कर रही है।
...ताकि न टूटे ऑक्सीजन की चेन
रांची के DC छवि रंजन ने बताया कि अस्पतालों में ऑक्सीजन की निर्बाध आपूर्ति केलिए संजीवनी वाहन का इस्तेमाल किया जाएगा। इस वाहन के माध्यम से अस्पतालों में आवश्यकतानुसार ऑक्सीजन की ससमय आपूर्ति की जाएगी। ताकि कहीं भी ऑक्सीजन की चेन न टूटे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva mag_Deva hin_Deva zho_Hant eng_Latn